laion/Wikipedia-Exotic huggingface dataset:
শঙ্করাচার্য (উপাধি)

শঙ্করাচার্য (সংস্কৃত: शङ्कराचार्य, আইএএসটি: Śaṅkarācārya, "শঙ্কর-আচার্য") হল একটি ধর্মীয় উপাধি যা হিন্দুধর্মের অদ্বৈত বেদান্ত ঐতিহ্যে মঠের প্রধানদের জন্য ব্যবহৃত হয়। শিরোনামটি আদি শঙ্কর থেকে এসেছে; তাঁর পূর্ববর্তী শিক্ষকদের ধারাবাহিক ধারার শিক্ষকরা শঙ্করাচার্য নামে পরিচিত। ১৬ শতকে বিকশিত ঐতিহ্য অনুসারে, আদি শঙ্কর ভারতের উত্তর, দক্ষিণ, পূর্ব এবং পশ্চিমে মঠ বা পীঠম নামে পরিচিত চারটি মঠ স্থাপন করেছিলেন, যাকে শঙ্করাচার্য নামে পরিচিত মানুষদের দ্বারা রাখা হয়েছিল। তারা শিক্ষকের ভূমিকা গ্রহণ করবে এবং আধ্যাত্মিক প্রকৃতির আন্তরিক প্রশ্নগুলির সাথে যে কেউ পরামর্শ নিতে পারে। দক্ষিণ ভারতের আরেকটি মঠ কাঞ্চি কামকোটি পীঠও আদি শঙ্কর থেকে প্রতিষ্ঠা ও ঐতিহ্যের উৎস, তবে এর প্রধানদেরকে "শঙ্করাচার্য" এর পরিবর্তে "আচার্য" বা "জগদ্গুরু" বলা হয়। পুরী, জোশীমঠ, দ্বারকা এবং শৃঙ্গেরী— দেশের চার প্রান্তে চারটি মঠ। তাঁদের প্রধান পরিচালকের নাম শঙ্করাচার্য। চার বেদের অগাধ জ্ঞান শঙ্করাচার্যদের। বেদ, উপনিষদের ব্যাখ্যায় তাঁদের জুড়ি মেলা ভার। হিন্দু দর্শনের অন্যতম শাখা অদ্বিতীয় বেদান্তের বিকাশ, ব্যাপ্তিতে তাঁদের অবদান রয়েছে। Snow, Michael J.। Mindful philosophy। Milton Keynes। আইএসবিএন 9781546292388। ওসিএলসি 1063750429।  Aditya Thakur (১ নভেম্বর ২০১৪)। "Just A Handful Of Hindus Know Adi Shankaracharya Revived Their Religion"। Topyaps। সংগ্রহের তারিখ ১৬ মে ২০১৪।  Waite, Dennis, 1948- (২০১০)। The book of one : the ancient wisdom of Advaita ([2nd ed.] সংস্করণ)। Winchester, UK: O Books। আইএসবিএন 9781846943478। ওসিএলসি 573397586। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Barrett, David V. (২০০১)। The new believers : a survey of sects, cults, and alternative religions। Barrett, David V.। London: Cassell। আইএসবিএন 0304355925। ওসিএলসি 44933824।  Mukhyananda, Swami (2006) Sri Shankaracharya: life and philosophy: An elucidative and reconciliatory interpretation, 4th ed.; ওসিএলসি 426914596; Kolkata; Advaita Ashrama Esoteric Buddhism by A.P. Sinnett, pp 81 আইএসবিএন ১৪৩৮৫০৩৬৫২ উইকিমিডিয়া কমন্সে শঙ্করাচার্য (উপাধি) সংক্রান্ত মিডিয়া রয়েছে। Advaita-Vedanta.org "Dasanami Sampradaya - The Monastic Tradition", an account of the four amnaya mathas, and the "Dashanamī parampāra" "History of Jagadguru Sri Adi Shankara Bhagavatpada", "Biography of Jagadguru Sri Adi Shankaracharya"
কাদিয়ানি ফিৎনা আওর মিল্লাতে ইসলামিয়া কা মাওকিফ

কাদিয়ানি ফিৎনা আওর মিল্লাতে ইসলামিয়া কা মাওকিফ (উর্দু: قادیانی فتنہ اور ملت اسلامیہ کا مؤقف‎‎) পাকিস্তানি ইসলামি পণ্ডিত তাকি উসমানি ও সামিউল হকের যৌথভাবে রচিত একটি গ্রন্থ, যাতে কাদিয়ানী বা আহমদিয়াদের কাফের হওয়ার ব্যাপারে মুসলিমদের অবস্থান বিস্তারিতভাবে বর্ণনা করা হয়েছে। ১৯৭৪ সালের খতমে নবুয়ত আন্দোলনের সময় পাকিস্তানের জাতীয় পরিষদে কাদিয়ানীদের অমুসলিম সংখ্যালঘু হিসেবে ঘোষণা করার দাবি ওঠে। এই দাবির পক্ষে সংসদের ৩৮ জন সদস্য একটি প্রস্তাব পেশ করেন। জাতীয় পরিষদ এই ইস্যুতে বিচারিক ক্ষমতা দিয়ে একটি তদন্ত কমিটি গঠন করে। তদন্ত কমিটি উভয় পক্ষ থেকে যুক্তি প্রমাণ আহ্বান করে। এই উপলক্ষ্যে রেজুলেশন পেশকারী সদস্যরা এটাকে উপযুক্ত মনে করেন যে, মির্জা গোলাম আহমদ ও তার অনুসারীদের সম্পর্কে মুসলিম উম্মাহর অবস্থান এক। এটি জাতীয় পরিষদে একটি লিখিত বিবৃতি আকারে উপস্থাপন করা উচিত। এই বক্তব্য লেখার জন্য তাকি উসমানি ও সামিউল হককে বেছে নেওয়া হয়। তাকি উসমানি ধর্মীয় দৃষ্টিকোণ থেকে এবং সামিউল হক রাজনৈতিক দৃষ্টিকোণ থেকে কাদিয়ানীদের খণ্ডন করেন। কাদিয়ানীদের খন্ডন করে অনেক বই লেখা হয়েছে, কিন্তু যেহেতু এই বইটি জাতীয় পরিষদে মুসলমানদের অবস্থান ব্যাখ্যা করার জন্য লেখা হয়েছে, তাই এটি প্রাথমিক সূত্রের আলোকে সংক্ষিপ্ততা ও ব্যাপকতার সাথে সমস্যার সকল দিক ব্যাখ্যা করেছে। আহমদিয়াদের লাহোরি জামাত সম্পর্কে অনেকের মনে সন্দেহ আছে যে, তারা যেহেতু মির্জা গোলাম আহমদকে নবী হিসেবে মানতে অস্বীকার করে, তাহলে কীভাবে তারা ইসলামের বৃত্ত থেকে বাদ যাবে? তাই এ গ্রন্থে মির্জা গোলাম আহমদের অবস্থানকে তার কিতাবের আলোকে এমনভাবে ব্যাখ্যা করা হয়েছে যাতে কোনো প্রকার সন্দেহের অবকাশ থাকে না। মুফতি মাহমুদ জাতীয় পরিষদে এই বইটি পাঠ করেন। অবশেষে ১৯৭৪ সালের ৭ সেপ্টেম্বর জাতীয় পরিষদ সর্বসম্মতিক্রমে মির্জা কাদিয়ানির অনুসারীদের উভয় দলকেই অমুসলিম সংখ্যালঘু হিসেবে ঘোষণা করে। এই বইটি একটি ঐতিহাসিক দলিল। সংক্ষিপ্ততা এবং ব্যাপকতার সাথে আহমদিয়া মতবাদের বাস্তবতা বোঝার জন্য খুবই উপযোগী বিবেচিত হয়। তাকি উসমানির গ্রন্থপঞ্জি জিল হুমা, ডক্টর (৩০ জুন ২০১৯)। "مفتی محمد تقی عثمانی کی معروف تصنیفات و تالیفات کا تعارفی جائزہ:" [মুফতি মুহাম্মদ তাকি উসমানির বিখ্যাত লেখাগুলির একটি পরিচিতিমূলক পর্যালোচনা]। রাহাতুল কুলুব (উর্দু ভাষায়): ২০৮। আইএসএসএন 2521-2869। ডিওআই:10.51411/rahat.3.1.2019.66।
কদম মোবারক সিটি কর্পোরেশন উচ্চ বিদ্যালয়

কদম মোবারক সিটি কর্পোরেশন উচ্চ বিদ্যালয় হচ্ছে বাংলাদেশের চট্টগ্রাম জেলার চট্টগ্রাম সিটি কর্পোরেশন এলাকায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২৩ সালে। এই বিদ্যালয়ের নাম বিশিষ্ট বিদ্যোৎসাহী ও শিক্ষানুরাগী হিসেবে পরিচিত কদম মোবারকের নামানুসারে রাখা হয়। ১৯২৩ সালে এই বিদ্যালয়ের পদযাত্রা প্রথম দিকে মিডল প্রাইমারি স্কুল হিসেবে শুরু হলেও পরবর্তীকালে পরিসর বাড়তে থাকে। ১৯৬৬ সালে প্রাথমিক স্তর আলাদা হয়ে গেলে ১৯৭১ সালে বিদ্যালয়টি পূর্ণাঙ্গ মাধ্যমিক বিদ্যালয়ে রূপান্তরিত হয়। বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়টি একটি শিফটে পরিচালিত হয়। ছেলেদের সাদা শার্ট     , কালো প্যান্ট     , কালো কেডস্      এবং কালো বেল্ট      বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়। ইংরেজি ক্লাব কম্পিউটার ক্লাব বিজ্ঞান ক্লাব বিতর্ক ক্লাব সংগীত ও নাট্য ক্লাব বিশ্বসাহিত্য কেন্দ্র কর্তৃক পরিচালিত বইপড়া কর্মসূচি বিএনসিসি স্কাউট রেড ক্রিসেন্ট চট্টগ্রাম সিটি কর্পোরেশন চট্টগ্রাম জেলা চট্টগ্রাম জেলার শিক্ষা প্রতিষ্ঠানের তালিকা "পরিক্রমা, কদম মোবারক সিটি কর্পোরেশন উচ্চ বিদ্যালয়"। kmcchs.edu.bd। সংগ্রহের তারিখ ২০২২-১২-১২।  "ফলাফল"। banbeis.gov.bd। সংগ্রহের তারিখ ২০২২-১২-১২।
পশ্চিম সাইবেরীয় হিমবাহী হ্রদ

পশ্চিম সাইবেরীয় হিমবাহী হ্রদ একটি পেরিগ্লাসিয়াল হ্রদ ছিল, যখন প্রায় ৮০,০০ বছর আগে ওয়েইচসেলীয় হিমবাহের সময় বারেন্টস–কারা হিমচাদর দ্বারা ওব ও ইয়েনিসেই নদীর আর্কটিক মহাসাগর পর্যন্ত প্রবাহ অবরুদ্ধ হয়ে পরেছিল। এটি ওয়েস্ট সাইবেরিয়ান লেক (রুশ: Западно-Сибирское море) বা মানসিসকো হ্রদ (রুশ: Мансийское озеро) নামেও পরিচিত। হ্রদটি পশ্চিম সাইবেরীয় সমভূমিতে অবস্থিত ছিল এবং এর সর্বোচ্চ পর্যায়ে পৃষ্ঠের ক্ষেত্রফল ৭,৫০,০০০ বর্গ কিমি-এর বেশি ছিল, যা বর্তমান ক্যাস্পিয়ান সাগরের দ্বিগুণেরও বেশি। এটি তাত্ত্বিক যে যদিও আর্কটিক মহাসাগর অববাহিকায় (যেমন ওব ও ইয়েনিসেই নদী দ্বারা) নিষ্কাশন বাঁধা প্রাপ্ত হলেও, হ্রদটি শেষ পর্যন্ত একটি বৃত্তাকার প্রবাহ পথ দিয়ে ভূমধ্যসাগরে উপচে পড়বে যার মধ্যে আরাল সাগর, কাস্পিয়ান সাগর ও কৃষ্ণসাগর অন্তর্ভুক্ত থাকবে। সাগর এর ফলে সেলেঙ্গা নদী ও বৈকাল হ্রদ থেকে জল প্রায় ৯,৭০০ কিলোমিটার (৬,০০০ মা) পথ জুড়ে প্রবাহিত হত, যা আজকের যেকোন নদীর গতিপথের তুলনায় যথেষ্ট দীর্ঘ। হ্রদের চিত্র এবং বর্ণনার পাশাপাশি অনুমানিত নিষ্কাশন নিদর্শনের জন্য ম্যাঙ্গেরুড এট আল দেখুন (২০০৪)। Dutch, Steve, Professor of Natural and Applied Sciences, University of Wisconsin-Green Bay. "Pleistocene Glaciers and Geography" webpage (accessed 30 November 2006) Mangerud, J.; Jakobsson, M. (২০০৪)। "Ice-dammed lakes and rerouting of the drainage of northern Eurasia during the Last Glaciation": 1313–1332। ডিওআই:10.1016/j.quascirev.2003.12.009।
অ্যালেক জুলিয়ান টিন্ডেল-বিস্কো

রিয়ার অ্যাডমিরাল অ্যালেক টিন্ডেল-বিস্কো ওবিই (১০ আগস্ট ১৯০৬ - ২৬ এপ্রিল ১৯৯৭) নৌ প্রকৌশলী ও ব্রিটিশ রয়্যাল নেভির একজন সিনিয়র অফিসার ছিলেন। রাজকীয় নৌবাহিনীর এইচএমএস ভ্যানগার্ডের জন্য নির্মিত সবচেয়ে বড় ও শেষ যুদ্ধজাহাজের নকশায় তিনি অগ্রণী ভূমিকা পালন করেছিলেন। এর কয়েকবছর পর যখন যুক্তরাজ্য-ভিত্তিক অটো প্রস্তুতকারক একটি নতুন মডেল হিসেবে এরনাম স্ট্যান্ডার্ড ভ্যানগার্ড রাখতে চেয়েছিল, তখন টিন্ডেল-বিস্কো তাদের এটি করার অনুমতি দেওয়া উচিত কিনা সে সিদ্ধান্তের সাথে জড়িত ছিলেন। অ্যালেক জুলিয়ান টিন্ডেল-বিস্কো ইংল্যান্ডের দক্ষিণ-পশ্চিমে নর্থ পেথারটন (ব্রিজওয়াটার, সমারসেট)-এ জন্মগ্রহণ করেন, তিনি লেফটেন্যান্ট কর্নেলের দুই পুত্রের মধ্যে বড়। তার বাবা টিন্ডেল-বিস্কো (১৮৭২-১৯৬৯) ও মা এমিলি বিট্রিস ডাফের (১৮৮৩-১৯৭৬)। তিনি রয়্যাল নেভাল কলেজ, অসবোর্ন এবং ডার্টমাউথ থেকে শিক্ষা লাভ করেন এবং ১৯২০ সালে একজন নৌ প্রকৌশলী হিসেবে ব্রিটিশ রাজকীয় নৌবাহিনীতে প্রবেশ করেন। তিনি দ্বিতীয় বিশ্বযুদ্ধের সময় এবং এর পরেও নৌবাহিনীতে দায়িত্ব পালন করেন, ১৯৪৯ সালে ক্যাপ্টেন পদে উন্নীত হন ও "রিয়ার অ্যাডমিরাল" হিসাবে তার পেশাদার কর্মজীবনের সমাপ্তি ঘটে। ফেব্রুয়ারী ১৯৩৯ থেকে এপ্রিল ১৯৪০ এর মধ্যে তিনি "এইচএমএস প্রেসিডেন্ট" হিসাবে চিহ্নিত অনশোর সুবিধায় বিমান রক্ষণাবেক্ষণ ও মেরামত বিষয়ক অ্যাডমিরালটি বিভাগে নিযুক্ত ছিলেন। "Index entry"। FreeBMD। ONS। সংগ্রহের তারিখ ৭ নভেম্বর ২০১৯।  "Index entry"। FreeBMD। ONS। সংগ্রহের তারিখ ৭ নভেম্বর ২০১৯।  Andrew Wilkinson (compiler)। "Alec Julian Tyndale-Biscoe, OBE"। geni.com। সংগ্রহের তারিখ ৭ নভেম্বর ২০১৯।  Darryl Lundy (compiler)। "Rear-Admiral Alec Julian Tyndale-Biscoe"। The Peerage। পৃষ্ঠা 180806, 180804, 180798, 180719 & 180718। সংগ্রহের তারিখ ৭ নভেম্বর ২০১৯।  Tyndale-Biscoe, Rear-Adm. Alex Julian। Who's Who, an annual biographical dictionary। Adam and Charles Black, London। ১৯৭৭। পৃষ্ঠা 2461।  Hans Houterman (compiler); Jeroen Koppes (compiler)। "Tyndale-Biscoe, Alec Julian"। Royal Navy (RN) Officers 1939-1945 .... Tyndale-Biscoe's entry appears approximately nine-tenths of the way down a single very long webpage that covers various individuals whose surnames / family names begin with the letter "T".। সংগ্রহের তারিখ ৭ নভেম্বর ২০১৯।
মাতিয়াস ভিনিয়া

মাতিয়াস নিকোলাস ভিনিয়া সুস্পেরেগুই (স্পেনীয়: Matías Viña, স্পেনীয় উচ্চারণ: [matˈias bˈiɲa]; জন্ম: ৯ নভেম্বর ১৯৯৭; মাতিয়াস ভিনিয়া নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইতালীয় ক্লাব রোমা এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন। ২০১৬ সালে, ভিনিয়া উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৯ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন। মাতিয়াস নিকোলাস ভিনিয়া সুস্পেরেগুই ১৯৯৭ সালের ৯ই নভেম্বর তারিখে উরুগুয়ের এম্পালমে ওলমোসে জন্মগ্রহণ করেছেন এবং সেখানেই তার শৈশব অতিবাহিত করেছেন। ভিনিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন। ১৩ ডিসেম্বর ২০২২ পর্যন্ত হালনাগাদকৃত। "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২।  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২।  উইকিমিডিয়া কমন্সে মাতিয়াস ভিনিয়া সংক্রান্ত মিডিয়া রয়েছে। সকারওয়েতে মাতিয়াস ভিনিয়া (ইংরেজি) ট্রান্সফারমার্কেটে মাতিয়াস ভিনিয়া (ইংরেজি) ওয়ার্ল্ডফুটবল.নেটে মাতিয়াস ভিনিয়া (ইংরেজি) ন্যাশনাল-ফুটবল-টিমস.কমে মাতিয়াস ভিনিয়া (ইংরেজি)
বারেন্টস–কারা হিমচাদর

বারেন্টস–কারা হিমচাদর একটি হিমচাদর ছিল যা উইচসেলিয়ান হিমবাহের সময় বিদ্যমান ছিল। এর নামকরণ করা হয়েছে সংলগ্ন সমুদ্রসমূহ—বারেন্টস সাগর এবং কারা সাগরের নামানুসারে। এই হিমচাদরটি পেচোরা সাগর, বারেন্টস সাগরের দক্ষিণ-পূর্ব অংশ, নোভায়া জেমলিয়া এবং কারা সাগরকে ঢেকে দিয়েছিল, সম্ভবত উত্তরে সোয়ালবার্ড এবং ফ্রাঞ্জ জোসেফ ল্যান্ড পর্যন্ত পৌঁছেছিল। মহাদেশীয় অঞ্চলে, এটি উত্তর রাশিয়ান সমভূমি থেকে উত্তর সাইবেরিয়ান নিম্নভূমি পর্যন্ত বিস্তৃত ছিল। ৯০-৮০ হাজার বছর থেকে ৬০-৫০ হাজার বছর আগে, এই হিমচাদরের ফলে বরফ-ড্যামিংয়ের কারণে হ্রদ তৈরি হয়েছিল এবং উত্তর ইউরেশিয়ায় নদীর প্রবাহের উল্লেখযোগ্য পরিবর্তন ঘটেছিল; যেমন প্রধান নদী ইয়েনিসেই, ওব, পেচোরা এবং মেজেন এখন উত্তর দিকে প্রবাহিত হয়। Mangerud, J., V. Astakhov and J.-I. Svendsen The extent of the Barents-Kara ice sheet during the Last Glacial Maximum Quaternary Science Reviews, 2002, v.21 111–119. Jan Mangerud; Martin Jakobsson (২০০৪)। "Ice-dammed lakes and rerouting of the drainage of northern Eurasia during the Last Glaciation" (পিডিএফ): 1313–1332। ডিওআই:10.1016/j.quascirev.2003.12.009। ২০১২-০৭-১৩ তারিখে মূল (PDF) থেকে আর্কাইভ করা। সংগ্রহের তারিখ ২০১০-০২-২৫।  Jan Mangerud (২০০৮)। The Barents-Kara ice sheet coming and going the last 60,000 years।  Polyak, L., V. Gataullin, O. Okuneva and V. Stelle New constraints on the limits of the Barents-Kara ice sheet during the Last Glacial Maximum based on borehole stratigraphy from the Pechora Sea Geology, 2000 v.28(7) 611–614.
হিমচাদর

হিমবাহবিদ্যায়, একটি হিমচাদর হল হিমবাহী বরফের একটি ভর, যা আশেপাশের ভূখণ্ডকে ঢেকে রাখে এবং এর ক্ষেত্রফল ৫০,০০০ কিমি২ (১৯,০০০ মা২) -এর বেশি হয়। এটি মহাদেশীয় হিমবাহ নামেও পরিচিত। শুধুমাত্র বর্তমান বরফ বা হিমচাদর অ্যান্টার্কটিকা ও গ্রীনল্যান্ডে রয়েছে; শেষ সর্বাধিক হিমযুগের শেষ হিম পর্যায়ে সময়, লরেন্টাইড আইস শীট উত্তর আমেরিকার বেশিরভাগ অংশ জুড়ে, উইচসেলিয়ান হিমচাদর উত্তর ইউরোপ এবং প্যাটাগোনিয়ান আইস শীট দক্ষিণ দক্ষিণ আমেরিকা জুড়ে বিস্তৃত ছিল। হিমচাদর বরফের তাক বা আলপাইন হিমবাহের চেয়ে বড়। যে সকল বরফের ভর ৫০,০০০ কিমি২ (১৯,০০০ মা২) -এর কম এলাকাকে ঢেকে রাখে তাদের বরফের টুপি বলা হয়। একটি বরফ বা হিমটুপি সাধারণত তার পরিধির চারপাশে হিমবাহের একটি শ্রেণিকে বরফের যোগান দিয়ে থাকে। ভূ-পৃষ্ঠ ঠান্ডা হলেও, ভূ-তাপীয় তাপের কারণে হিমচাদর গোড়া সাধারণত উষ্ণ হয়। জায়গাগুলিতে, গলে যায় ও গলিত জল হিমচাদরকে পিচ্ছিল করে, যাতে এটি আরও দ্রুত প্রবাহিত হয়। এই প্রক্রিয়াটি হিমচাদরে দ্রুত প্রবাহিত চ্যানেল তৈরি করে — এগুলো বরফের স্রোত নামে পরিচিত। "Glossary of Important Terms in Glacial Geology"। ২০০৬-০৮-২৯ তারিখে মূল থেকে আর্কাইভ করা। সংগ্রহের তারিখ ২০০৬-০৮-২২।  American Meteorological Society, Glossary of Meteorology ওয়েব্যাক মেশিনে আর্কাইভকৃত ২০১২-০৬-২৩ তারিখে Müller, Jonas; Koch, Luka, সম্পাদকগণ (২০১২)। Ice Sheets: Dynamics, Formation and Environmental Concerns। Hauppauge, New York: Nova Science। আইএসবিএন 978-1-61942-367-1।  জাতিসংঘের পরিবেশ কর্মসূচি: বরফ ও তুষার জন্য গ্লোবাল আউটলুক http://www.nasa.gov/vision/earth/environment/ice_sheets.html ওয়েব্যাক মেশিনে আর্কাইভকৃত ১৬ সেপ্টেম্বর ২০১২ তারিখে
হিমযুগ

একটি হিমযুগ বা বরফ যুগ হল পৃথিবীর পৃষ্ঠ ও বায়ুমণ্ডলের তাপমাত্রা হ্রাসের একটি দীর্ঘ সময়, যার ফলে মহাদেশীয় ও মেরু হিমচাদরে ও আলপাইন হিমবাহের উপস্থিতি বা প্রসারণ ঘটে। পৃথিবীর জলবায়ু হিমযুগ বা বরফ যুগ ও হিমবাহহীন গ্রিনহাউস সময়কালের মধ্যে পরিবর্তিত হয়। পৃথিবী বর্তমানে চতুর্মুখী হিমবাহে রয়েছে। হিমযুগ বা বরফ যুগের মধ্যে ঠাণ্ডা জলবায়ুর স্বতন্ত্র সময়কালকে হিম পর্যায় (বা বিকল্পভাবে, হিমবাহী, হিমায়ন, হিমবাহ পর্যায় বা বরফ যুগসমূহ) এবং হিমযুগ বা বরফ যুগের মধ্যে বিরতিহীন উষ্ণ সময়কালকে আন্তঃহিম পর্যায় বা ইন্টারস্টেডিয়াল বলা হয়। হিমবিদ্যায়, হিমযুগ বা বরফযুগ বলতে উত্তর ও দক্ষিণ গোলার্ধে বিস্তৃত বরফের চাদরের উপস্থিতি বোঝায়। এই সংজ্ঞা অনুসারে, পৃথিবী বর্তমানে একটি আন্তঃহিম পর্যায় "হলোসিন"-এর মধ্যে রয়েছে। পৃথিবীর মহাসাগর ও বায়ুমণ্ডলে যে পরিমাণ নৃতাত্ত্বিক গ্রীনহাউস গ্যাস নির্গত হয় তা পরবর্তী ৫,০০,০০০ বছরের জন্য পরবর্তী হিমবাহ কালকে প্রতিরোধ করার পূর্বাভাস দেওয়া হয়েছে, যা অন্যথায় প্রায় ৫০,০০০ বছরের মধ্যে শুরু হবে এবং সম্ভবত আরও হিমবাহ চক্রের পরে। Ehlers, Jürgen; Gibbard, Philip (২০১১)। "Quaternary glaciation"। Encyclopedia of Snow, Ice and Glaciers। Encyclopedia of Earth Sciences Series। পৃষ্ঠা 873–882। আইএসবিএন 978-90-481-2641-5। ডিওআই:10.1007/978-90-481-2642-2_423। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cohen, K .M.; Finney, S. C.; Gibbard, P. L.; Fan, J.-X.। "International Chronostratigraphic Chart 2013" (পিডিএফ)। stratigraphy.org। ICS। সংগ্রহের তারিখ ৭ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Imbrie, J.; Imbrie, K. P. (১৯৭৯)। Ice ages: solving the mystery। Short Hills NJ: Enslow Publishers। আইএসবিএন 978-0-89490-015-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thomson, Andrea (২০০৭)। "Global Warming Good News: No More Ice Ages"। LiveScience। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Human-made climate change suppresses the next ice age"। Potsdam Institute for Climate Impact Research in Germany। ২০১৬। ১৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Archer, David; Ganopolski, Andrey (মে ২০০৫)। "A movable trigger: Fossil fuel CO2 and the onset of the next glaciation"। Geochemistry, Geophysics, Geosystems। 6 (5)। এসটুসিআইডি 18549459। ডিওআই:10.1029/2004GC000891। বিবকোড:2005GGG.....6.5003A। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্য গ্রিন ম্যানুয়েলা

দ্য গ্রিন ম্যানুয়েলা (জার্মান: Die grüne Manuela) ১৯২৩ সালের একটি জার্মান নির্বাক নাট্য চলচ্চিত্র যা পরিচালনা করেছেন ইভাল্ড আন্দ্রে ডুপন্ট ও এতে অভিনয় করেছেন লুসি ল্যাবাস, জোসেফ উইন্টার এবং গ্রেট বার্গার। চলচ্চিত্রটি ক্লারা রাটজকারের একটি উপন্যাস অবলম্বনে নির্মিত। একজন জিপসি নর্তকী স্পেনের কিছু চোরাকারবারীর সাথে জড়িয়ে পড়ে চলচ্চিত্রের গল্পটি কারমেনকে অনুসরণ করে। ডুপন্ট প্রথমবারের মতো সিনেমাটোগ্রাফার ওয়ার্নার ব্র্যান্ডেস ও শিল্প পরিচালক আলফ্রেড জঙ্গের সাথে কাজ করেছিলেন যারা তার সাথে গুরুত্বপূর্ণ সহযোগী হয়েছিলেন। এই চলচ্চিত্রের পোস্টারে দেখা যায় রাশিয়ান পরিচালক ডিজিগা ভার্তোভের চলচ্চিত্র ম্যান উইথ এ মুভি ক্যামেরা (১৯২৯) সর্বহারা নামের একটি থিয়েটারে চলছে। এটি পশ্চিমা কাল্পনিক চলচ্চিত্রের প্রতি ভার্টোভের অবজ্ঞার প্রতীক। ম্যানুয়েলার চরিত্রে লুসি ল্যাবাস কার্লোস লরেন্টের চরিত্রে জোসেফ উইন্টার ফ্রাউ গাজুল চরিত্রে গ্রেট বার্জার জুয়ান লোরেন্টের চরিত্রে কালমান জ্যাটোনি কাউন্ট হেনরি ডি'আমিরনের চরিত্রে অ্যাঞ্জেলো ফেরারি পেড্রো চরিত্রে আর্থার বার্গেন লিওকাডিয়া বারবোজা চরিত্রে লিডিয়া পোটেচিনা আলফ্রেডো চরিত্রে লুই রালফ ভিনসেন্ট ডেলানো চরিত্রে জিও বার্গাল ওল্ড ম্যান লরেন্টের চরিত্রে ফ্রাঞ্জ গ্রোস টোনিয়া লরেন্ট চরিত্রে আরি আনজো ব্রিটো চরিত্রে উইলিয়াম ডিটারলে সার্জেন্ট হিসেবে জর্জিও ডি জিওরগেটি Bergfelder & Cargnelli p.28 Bergfelder & Cargnelli p.28 ইন্টারনেট মুভি ডেটাবেজে দ্য গ্রিন ম্যানুয়েলা (ইংরেজি)
অভ্যন্তরীণ দ্বন্দ

অভ্যন্তরীণ দ্বন্দ্ব হলো ব্যক্তি চরিত্রের মনের মধ্যে ঘটে যাওয়া সংগ্রাম। এখানে ব্যক্তি কোনো জিনিসকে প্রত্যক্ষ করে কিন্তু ঐ জিনিসের পুরোপুরি গভীরে পৌঁছাতে পারে না৷ বাহ্যিক দ্বন্দ্বের বিপরীতে, যেখানে একটি চরিত্র নিজের কিছু শক্তিকে আঁকড়ে ধরছে, যেমন যুদ্ধ বা একটি সাইকেল ভেঙে যাওয়া, বা রাস্তার বাধা অতিক্রম করতে না পারা। অভ্যন্তরীণ দ্বন্দ্ব দ্বারা সৃষ্ট দ্বিধা সাধারণত কিছু নৈতিক বা মানসিক প্রশ্নের সৃষ্টি করে। অভ্যন্তরীণ দ্বন্দ্বের সূচকগুলি একটি চরিত্রকে দ্বিধা বা স্ব-উদ্দেশ্যমূলক প্রশ্ন যেমন "আমি কি ভুল করেছি?" দিকে ঠেলে দেয়।   ] অভ্যন্তরীণ দ্বন্দ্ব সিদ্ধান্ত গ্রহণে সমস্যা সৃষ্টি করতে পারে। "অভ্যন্তরীণ দ্বন্দ্ব" শব্দটি গৃহযুদ্ধের মতো একটি জাতির মধ্যে সংগঠিত সামরিক সংঘাতকে বর্ণনা করতেও ব্যাপকভাবে ব্যবহৃত হয়। গৃহযুদ্ধ হলো একটি ঘরোয়া দ্বন্দ্ব যা রাজনৈতিক, অর্থনৈতিক বা ধর্মীয় কারণে হতে পারে। Rector, Melissa। "Conflict in Literature"। ২০০৮-১২-০২ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৩।  THE [ United Nations] SECURITY COUNCIL, PEACEKEEPING AND INTERNAL CONFLICT AFTER THE COLD WAR, MATS R. BERDAL. Example of "internal conflict" for a civil war. Chopin, K., & Correll, G. (2011)। এক ঘণ্টার গল্প এবং অন্যান্য গল্প। ভালো কালি। হেকার, এল. (1993)। চুরি করা পার্টি এবং নারীদের গল্পের সংকলন। কেমব্রিজ বিশ্ববিদ্যালয়। চাপুন। "সাহিত্যে অভ্যন্তরীণ দ্বন্দ্বের উদাহরণ"। উদাহরণ। আপনার অভিধান। Com, 2021, https://examples.yourdictionary.com/internal-conflict-examples.html । লেসিং, ডি. (2013)। সুড়ঙ্গের মধ্য দিয়ে।
বাকির ইজ্জত বেগোভিচ

বাকির ইজ্জত বোগোভিচ হলেন একজন বসনীয় রাজনীতিবিদ, যিনি ২০১০ থেকে ২০১৮ সাল পর্যন্ত বসনিয়া ও হার্জেগোভিনার প্রেসিডেন্সির ৬তম বসনীয় সদস্য হিসেবে দায়িত্ব পালন করেছেন। তিনি পার্টি অব ডেমোক্রেটিক অ্যাকশনের বর্তমান সভাপতি এবং এর অধীনে জাতীয় সংসদের একজন সদস্য। ১৯৫৬ সালে তিনি সারায়েভোতে জন্মগ্রহণ করেন। তিনি বসনিয়া ও হার্জেগোভিনা প্রজাতন্ত্রের প্রথম প্রেসিডেন্ট আলিজা ইজজত বোগোভিচের পুত্র। বাকির ১৯৮১ সালে সারাজেভো বিশ্ববিদ্যালয় থেকে স্নাতক হন এবং পরে স্থাপত্য সংস্থাগুলিতে কাজ শুরু করেন। তিনি সারায়েভোর কনস্ট্রাকশন ইনস্টিটিউটের পরিচালক হিসেবে কিছুসময় দায়িত্ব পালন করার পর ২০০০ সালে রাজনীতিতে প্রবেশ করেন এবং ২০০৬ সালের সাধারণ নির্বাচনে জাতীয় সংসদে নির্বাচিত হন। ২০১০ সালের সাধারণ নির্বাচনে তিনি বসনীয় প্রেসিডেন্সির সদস্য নির্বাচিত হন। তিনি ২০১৪ সালের সাধারণ নির্বাচনে চার বছর পর পুনরায় নির্বাচিত হন। প্রেসিডেন্সি সদস্য, পার্টি অফ ডেমোক্রেটিক অ্যাকশন (এসডিএ) উভয়ের সভাপতি হিসাবে তিনি বসনিয়া ও হার্জেগোভিনার জন্যে অনেক সাংবিধানিক সংস্কার আলোচনায় অংশ নিয়েছেন। তিনি রাষ্ট্রপতি থাকাকালীন বসনিয়া ও হার্জেগোভিনা ২০১৪ সালের দক্ষিণ-পূর্ব ইউরোপের বন্যা, সেইসাথে বন্যার কয়েক মাস আগে ব্যাপক দাঙ্গার সম্মুখীন হন। ২০১৮ সালের সাধারণ নির্বাচনের পর তিনি জাতীয় সংসদের সদস্য হন। ২০০২ সালের সাধারণ নির্বাচনে তিনি আবারো বসনীয় সদস্য হিসাবে প্রেসিডেন্সির একটি আসনের জন্য প্রতিদ্বন্দ্বিতা করেন। কিন্তু তিনি নির্বাচিত হননি। ১৯৯০ সালে প্রতিষ্ঠার পর থেকে তিনি এসডিএ'র একজন সদস্য। ২০০২ সাল থেকে পার্টির প্রেসিডেন্সির সদস্য এবং ২০১৪ সাল থেকে বাকির দলের সভাপতির দায়িত্ব পালন করছেন। "Mr Bakir IZETBEGOVIĆ (Bosnia and Herzegovina, EPP/CD)"।  "Bosnia and Herzegovina - Postwar, Ethnicity, Politics | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৬।
হেবরন মসজিদ হত্যাকাণ্ড

হেবরন মসজিদ হত্যাকাণ্ড সংগঠিত হয়েছিল ২৫ ফেব্রুয়ারি ১৯৯৪ সালে।ইহুদিবাদি ইসরাইলের উগ্রপন্থি ইহুদিরা এই হত্যাকাণ্ড ঘটায়।তখন ইসরাইলের প্রধানমন্ত্রী ছিলেন আইজ্যাক রবিন।যখন ফিলিস্তিনের মুসলমানরা মসজিদ ই ইব্রাহিম এ নামাজ পড়তেছিল।২৯ জন উগ্রপন্থি মিলে ১২৫ জন মুসলমানকে হত্যা করে।ওটা ছিল রমযান মাস এবং পরবর্তী ৪৮ ঘণ্টার মধ্যে ইসরাইলের সেনাবাহিনি আরও ১৯ জন মুসলমানকে হত্যা করে। Yoram Peri, The Assassination of Yitzhak Rabin, Stanford University Press, 2000, pp.100-103 : The Hebron massacre in perspective.
জেসমিন সেলবার্গ

জেসমিন সেলবার্গ (জন্ম ৮ আগস্ট, ১৯৯৯) হলেন একজন এস্তোনীয়-জার্মান মডেল ও সুন্দরী প্রতিযোগিতার শিরোপাধারী। তিনি জাপানের টোকিওর টোকিও ডোম সিটি হলে অনুষ্ঠিত মিস ইন্টারন্যাশনাল ২০২২ প্রতিযোগিতায় বিজয়ী হয়েছিলেন। সেলবার্গের জন্ম এস্তোনিয়ার তালিন শহরে। তার এক বছর বয়সে তার পরিবার এস্তোনিয়া থেকে জার্মানি চলে আসে। তিনি বোচুম রুহর বিশ্ববিদ্যালয়ে ইতিহাস এবং দর্শনে স্নাতক ডিগ্রি অর্জনের জন্য পড়াশুনা করছেন। ৫ নভেম্বর, ২০২১ সালে সেলবার্গ মিস গ্লোব ২০২১ প্রতিযোগিতায় জার্মানির প্রতিনিধিত্ব করেন এবং তিনি এতে মিস সোশ্যাল মিডিয়া পুরস্কারের পাশাপাশি শীর্ষ ১৫-এর মধ্যে স্থান লাভ করেন। সেলবার্গ মিস ইউনিভার্স জার্মানি ২০২২ প্রতিযোগিতায় অংশ নেন এবং শীর্ষ ১৬-এ থেকে প্রতিযোগিতা শেষ করেন। মিস সুপ্রান্যাশনাল জার্মানি ২০২২-এর বিজয়ী সাবরিনা বাইন্ডার, মিস সুপ্রান্যাশনাল ২০২২-এ প্রতিদ্বন্দ্বিতা করতে অক্ষম হলে সেলবার্গ উক্ত প্রতিযোগিতায় তার স্থলাভিষিক্ত হন। সেলবার্গ মিস সুপ্রান্যাশনাল ২০২২ প্রতিযোগিতায় জার্মানির প্রতিনিধিত্ব করেন। সেলবার্গ মিস ইন্টারন্যাশনাল জার্মানি ২০২২ প্রতিযোগিতায় যোগ দেন এবং শিরোপা জেতেন। পরে সেলবার্গ ২০২২ সালের মিস ইন্টারন্যাশনালে জার্মানির প্রতিনিধিত্ব করেন এবং ২০২২ সালের ১৩ ডিসেম্বর জাপানের টোকিওতে এই শিরোপা জয় করেন। Adina, Armin (২০২২-১২-১৩)। "Jasmin Selberg from Germany is Miss International 2022" (ইংরেজি ভাষায়)। সংগ্রহের তারিখ ২০২২-১২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Miss Germany Jasmin Selberg wins Miss International 2022"। GMA News Online (ইংরেজি ভাষায়)। ২০২২-১২-১৩। সংগ্রহের তারিখ ২০২২-১২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Uson, Melanie (২০২২-১২-১৩)। "Get to know the newly crowned Miss International 2022 Jasmin Selberg"। Philstar Life (ইংরেজি ভাষায়)। সংগ্রহের তারিখ ২০২২-১২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "PH bet Hannah Arnold ends Miss International journey in Top 15"। CNN Philippines (ইংরেজি ভাষায়)। ২০২২-১২-১৩। ২০২২-১২-১৩ তারিখে মূল থেকে আর্কাইভ করা। সংগ্রহের তারিখ ২০২২-১২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) miss-international.org ইন্সটাগ্রামে জেসমিন সেলবার্গ